«Քանի որ զրույցը տեղի է ունենում սրճարանում, եւ կողմնակի աղմուկը, շշուկներն ու ձայները, նույնիսկ մատուցողի քայլելու ձայները լրիվ հեռացված ու մաքրված են, դա նշանակում է, որ սա հատուկ ծառայությունների տեսանկարահանում կամ ձայնագրում է եւ ոչ թե լրագրողական հետաքննության, կամ ինչ-որ «չուզող» մեկի: Ի դեպ, այդ տեխնիկական հնարավորությունները չունի նաեւ ոստիկանության օպերատիվ վարչությունը այդպիսի մաքուր ձայնագրություն կատարելու եւ նաեւ ստանալու այդպիսի թե մաքուր ձայն, թե պատկեր: Եվ ես կարծում եմ, որ այստեղ իրենք իրենց բացահայտել են», - ասաց Ջհանգիրյանը, հավելելով. - «Դատախազությունը պարտավոր է ուսումնասիրել այդ ձայնագրառումը` ինչպե՞ս, ո՞ւմ կողմից է կատարվել, արդյոք խախտվել են պատգամավորների սահմանադրական իրավունքներն ու ազատությունները: Արդյոք այդ աշխատակիցները [վստահ եմ հատուկ ծառայությունների աշխատակիցները] չեն չարաշահե՞լ իրենց պաշտոնեական դիրքը, որովհետեւ գաղտնալսումները պետք է կատարվեն միմիայն դատարանի թույլտվությամբ, դա սահմանադրական նորմի պահանջ է: Որպես դիմող կարող է հանդես գալ օպերատիվ հետախուզական մարմնի ղեկավարը կամ քննիչը, բայց պետք է անպայման առկա լինի դատարանի որոշում: Արդյոք հարուցված գործով են լսե՞լ այս զրույցը, կա՞ ինչ-որ հարուցված գործ, թե՞ չկա, ինչ-որ հանցագործության մասին հաղորդման ստուգման փուլո՞ւմ է այս ձայնագրառումը կատարվել, եւ այլն, եւ այլն»: